## 2. számú függelék

**Műszaki követelmények (diszpozíció) meghatározása:**

* Szükség szerint az 1. számú függelékben rögzített kutak Vállalkozó általi mintavételre alkalmassá tétele, amennyiben Ajánlatkérő arra megrendelést ad,
* Szabványos, akkreditált mintavétel az 1. számú függelék szerinti monitoring kutakból a kutak tisztító szivattyúzásával,
* Akkreditált laborvizsgálat a környezetvédelmi hatósági kötelezésekben előírt vizsgálandó komponensekre vonatkozóan.
* A környezetvédelmi hatósági kötelezésekben előírt, a mindenkor hatályos jogszabályoknak (jelenleg hatályosak: 6/2009. (IV. 14.) KvVM-EüM-FVM együttes rendelet és a 219/2004. (VII. 21.) Kormányrendelet) megfelelő dokumentáció (vizsgálati jegyzőkönyv, mintavételi és laboratóriumi jegyzőkönyv) elkészítése három-három eredeti példányban, valamint ezek benyújtása a Fővárosi Katasztrófavédelmi Igazgatóság, Igazgató-helyettesi Szervezet, Területi Vízügyi Hatóságra (továbbiakban: Hatóság), a BKV Zrt. Környezetvédelmi Csoport, valamint az érintett telephelyi környezetvédelmi megbízott felé.
* Az érintett telephelyeken a környezetvédelmi hatósági kötelezésekben előírtak szerinta hatályos jogszabályoknak megfelelő negyedéves, féléves és/vagy éves monitoring jelentés elkészítése három-három eredeti példányban, valamint ezek benyújtása a Hatóság, a BKV Zrt. Környezetvédelmi Csoport, valamint az érintett telephelyi környezetvédelmi megbízott felé.

Érintett telephelyek listája:

|  |  |  |
| --- | --- | --- |
| **Sorszám** | **Telephely** | **Telephely címe** |
| 1. | Kelenföld Autóbusz Járműtelep | 1113 Bp, Hamzsabégi út 55-57. |
| 2. | Dél-Pest Autóbusz Járműtelep | 1194 Bp, Méta u. 39. |
| 3. | Észak-Dél Metró Járműtelep | 1103 Bp, Kőér u. 2/B |
| 4. | Csepel HÉV Járműtelep | 1214 Bp, II. Rákóczi Ferenc út 174. |
| 5. | Kőbánya Autóbusz-Trolibusz Járműtelep | 1101 Bp, Zách u. 8. |

* Opcionális feladatok teljesítése a fenti 1. függelék szerint, amennyiben a megrendelő arra megrendelést ad.
* Vállalkozó köteles a telephelyi kapcsolattartókat értesíteni, és velük időpontot egyeztetni legalább a monitoring kutak várható mintázása előtt 1 héttel telefonon vagy e-mail-ben
* A monitoring kút vizsgálatokkal kapcsolatos további előírásokat és információkat részletesen a környezetvédelmi hatósági kötelezések (vízjogi üzemeltetési engedélyek, vagy határozatok) tartalmazzák, melyeket Megrendelő Vállalkozó részére bocsát legkésőbb a munka megkezdéséig.
* A szükséges mérésszám, az érintett telephelyek és a telephelyi kapcsolattartók köre minden évben változhat hatósági kötelezések függvényében. Ezek listáját Megrendelő részéről a Környezetvédelmi Csoport minden év február 20-ig adja meg Vállalkozó részére írásban.
* Felek megállapodnak továbbá abban is, hogy az adott évben szükséges aktuális mérésszámon felül Megrendelő fenntartja a jogot rendkívüli mérés megrendelésére, amelyek elvégzését Vállalkozó a Szerződésben szereplő, megadott éves átalánydíjért vállalja.
* A mennyiségi, illetve minőségi/műszaki eltérés esetén az eredményt nem köteles átvenni megbízó, ilyen esetben kötbér, valamint a többletköltség viselése mellett a továbbiakban is szükséges a szabályszerű teljesítés.
* BKV Zrt. Környezetvédelmi Csoportjával szükséges szakmailag egyeztetni a hatályos jogszabály szerint elkészített dokumentumokat a környezetvédelmi hatósági benyújtást megelőzően, a dokumentációk beküldésének igazolása szükséges BKV Zrt. számára.
* Ajánlattevő köteles a munkavégzése során keletkező hulladékok elszállítását és ártalmatlanítását a hatályos jogszabályok szerint elvégezni.